**GEOGRAFIJA**

Pozdravljeni, učenci,

po zaprtju šole ste dobili navodilo tudi za delo pri GEO. Delo je bilo načrtovano za štiri šolske ure. Nekateri ste morda naredili že večino, drugi manj. Do druge ure v tem tednu se potrudite delo končati, saj bom pripravila kratko preverjanje Z Evrope.

Da bo vse na enem mestu, tokrat ponovno prilagam vam že znana navodila.

V naslednjih dveh tednih je na vrsti **spoznavanje Zahodne Evrope.** V SDZ je to na str. 68 – 79. Preberite, podčrtajte ključne besede ali besedne zveze, sproti rešujte naloge. Izdelajte zapis v zvezek.

In kaj morate znati?

* na zemljevidu **opisati lego** Zahodne Evrope ter **pokazati in imenovati države z glavnimi mesti;**
* ob zemljevidu in slikah opisati **značilnosti posameznih reliefnih enot** Zahodne Evrope;
* pokazati in imenovati **reke** ter opisati njihov pomen;
* opisati **obale** (A in SDZ – 69) – preberi SDZ na str. 77 poglavje Kopno pridobljeno iz morja / poišči kakšno sliko o nastanku **polderjev** in njihovem namenu)
* ponoviti **gibanja morske vode** (SDZ – str. 76);
* opisati **podnebne značilnosti** in **naravno rastje**; spoznali boste nov tip podnebja – **oceansko podnebje** – opišite ga in s pomočjo razlage v SDZ na str. 76 (**Severnoatlantski tok –** pomembno je vedeti, pojasniti, kako vpliva na podnebje, kakšno bi bilo podnebje v Z Evropi, če Severnoatlantskega toka ne bi bilo);
* opisati **poselitev Zahodne Evrope** (SDZ – str. 71 in 72): opis in razlaga **gostote poseljenosti**, **jezikovne skupine**, posebej je tu izpostavljeno poglavje o selitvah, saj so (in ga še) ta del Evrope močno zaznamovale;
* opisati in razložiti **gospodarsko usmerjenost Zahodne Evrope nekoč** (te države so bile v preteklosti pomembne kolonialne sile – imele so kolonije po velikem delu sveta) **in danes (SDZ – str. 77 –** poglavje Morje in človek. Življenje držav Zahodne Evrope je namreč zelo tesno povezano z morjem**)**.

V primeru vprašanj se obrnite name preko elektronske pošte: [nevenka.sega@os-mk.si](mailto:nevenka.sega@os-mk.si)

Pripravila sem tudi **spletno stran**, na kateri vam bom pripenjala gradiva za lažje razumevanje, kakšen PPT, DL, omogočena pa je tudi **komunikacija.**

**ENAKO VELJA TUDI ZA ZGODOVINO!**

Vesela bi bila, če bi se mi oglasili in napisali tudi kako vam gre, kje so težave …

Link do nje je <https://padlet.com/Nevenka/gkrjcthresty>

Ko nanjo vstopate, se prosim **registrirajte s pravim imenom**. Napišite kakšen komentar, vprašanje, da bom vedela, da ste si stvari ogledali in da sledite delu.

Po drugi uri geografije v tem tednu bom želela, da mi, kar ste naredili, posredujete po elektronski pošti. V izogib stiski s časom zato toplo priporočam redno delo. In seveda uspešno!

Lep pozdrav

Nevenka Šega